સેતાન ગુસ્સે થયો, અને કહ્યું કે તારા કરતાં તો ખેડૂત ચતુર હતો. તારી ભૂલ હતી, તને કામની કંઈ સમજ પડતી નથી! જો બધાજ ખેડૂતો અને તેમની પત્નિઓ આમ જ અનુસરે તો આપણી તો નામોશી જ ગણાય ને! આને આમ છોડી ન દેવાય. સેતાને સાગરીતને કહ્યું, તરત જ પાછો જા, અને તારી ભૂલ સુધાર.. જો ત્રણ વરસમાં તું ખેડૂત વડે પાપ નહિ કરાવી શકે તો તારું તો આવી જ બનવાનું. સાગરીત ડરી ગયો. તે પોતાની ભૂલ કેવી રીતે સુધારી શકે એમ વિચારતો ઝડપથી પાછો ધરતી પર ગયો, ને આખરે સરસ યુક્તિ વિચારી કાઢી.